COSETTE-TA-WEB	Quauqui òmes ar entorn d’ua bandèra mercauen eth lòc a on i auec un regiment; i auie quauque batalhon que non ère comandat senon per un solet capitan o per un lòctenent; era division Alten, tan maumetuda ena Haie-Sainte, qu’ère lèu destruida; es intrepids bèlgues dera brigada Van Kluze caperauen damb es sòns còssi eth horment ath long deth camin de Nivelles; non restaue degun d’aqueri granadèrs olandesi que, en 1811, amassadi en Espanha as nòstes hiles, combatien contra Wellington, e qu’en 1815, combatien contra Napoleon.